Abbas Alias

Abbas Alias ialah seorang ahli perubatan dan politik di Malaysia. Beliau ialah Yang Dipertua Agung Parti Islam Se-Tanah Melayu (PAS) yang ke-2 dari 1953-1956. 

 Latar belakang 
Abbas dilahirkan pada 1914 di Banting,Selangor,namun dibesarkan di Sitiawan, Perak di mana bapanya berkhidmat sebagai kadi. Beliau belajar di Taiping sebelum melanjutkan pengajian perubatan di Kolej Perubatan Raja Edward VII di Singapura. Selepas tamat belajar, beliau bekerja dengan pentadbiran kolonial pada 1939. Beliau melanjutkan pengajian pascasiswazahnya dua kali; pertama pada 1949 hingga 1951 di mana beliau memperoleh diploma dalam kesihatan awam dan perubatan tropika di London, dan kedua pada 1958 di mana beliau memperoleh diploma dalam pentadbiran kesihatan awam di Kanada.

Beliau mengetuai rombongan perubatan Haji tahunan antara 1950-an hingga 1960-an, dan dipanggil Doktor Haji. Beliau bersara dari perkhidmatan perubatan kerajaan pada Disember 1969.

 Politik 

 Sebagai Yang Dipertua Agung PAS 
Beliau mengambil alih kepimpinan PAS pada 1953 selepas Yang Dipertua PAS pertama, Ahmad Fuad Hassan meletakkan jawatan. Walau bagaimanapun, beliau berkhidmat selama tiga tahun sahaja disebabkan bekerja dengan kerajaan sebagai doktor di Hospital Kuala Lumpur dan pegawai perubatan jemaah haji.

Pada 1956, beliau berundur dari memimpin PAS, namun kembali menjadi pimpinan selepas bersara, dan dilantik sebagai Ahli Jawatankuasa Agung PAS hingga awal tahun 80-an. 

 Pendaftaran PAS sebagai badan politik 
Dalam tempoh kepimpinan beliau, Abbas berjaya mendaftarkan PAS sebagai sebuah badan politik sebelum menyertai pilihan raya persekutuan pertama pada Julai 1955. Dalam pilihan raya tersebut, PAS memenangi kerusi sulung melalui kemenangan Ahmad Tuan Hussein di Parlimen Kerian, Perak.

 Anugerah dan pengiktirafan 


 Bintang Seri Mahkota Kelantan (SMK) 1965

 Johan Mangku Negara (JMN) 1968

 Darjah Dato' Paduka Mahkota Terengganu (D.P.M.T.) - Dato' (2001)

 Rujukan 

Kategori:Ahli politik Malaysia berketurunan Melayu
Kategori:Muslim Malaysia
Kategori:Orang dari Selangor
Kategori:Doktor perubatan Malaysia
Kategori:Anggota Parti Islam Se-Malaysia
Kategori:Presiden Parti Islam Se-Malaysia